Alp Er Toʻngʻa. Alp Er Tunga yoki Alp Er Toʻngʻa (Alp – „jasur, qahramon, gʻolib, jangchi“, Er – „erkak, odam, askar“, Toʻngʻa – „Sibir yo‘lbarsi“) afsonaviy turkiy qahramondir. U Mahmud Koshgʻariyning „Devonu lugʻotit-turk“ asarida, Yusuf Xos Hojibning „Qutadgʻu bilig“ dostonida hamda muallifi nomaʼlum boʻlgan „Oʻgʻuznoma“ning Vatikan qoʻlyozmasida tilga olingan. Turkiy adabiyotda u fors epik "Shohnoma"sidagi Afrosiyob bilan bir xil personaj hisoblanadi. U baʼzan Saka (Skifiya) xoni sifatida tilga olinadi. Qoraxoniylar oʻzlarini Alp Er Toʻngʻadan kelib chiqqan deb daʼvo qilishgan.